સોહેલ ભરૂચ જિલ્લાના કરમાડા ગામનો નિવાસી હતો. તે નોકરી સંદર્ભે સાઉથ આફ્રિકા ગયો હતો. અહિંયા તે પ્રિટોરિયા શહેરમાં પત્ની અને ત્રણ વર્ષની દીકરી સાથે રહેતો હતો. એક જાણકારી અનુસાર, સોહેલ રાત્રિ દરમિયાન પરિવાર સાથે ઘરમાં હાજર હતો. તે દરમિયાન જ કેટલાક લૂંટારુઓ એ તેના ઘર પર ધાડ પાડી દીધી હતી અને ગોળીઓ વરસાવવાનું શરૂ કરી દીધુ હતું. ધાડપાડુઓ દ્વારા વરસાવેલી ગોળીઓથી સોહેલ ઇજાગ્રસ્ત થઇ ગયો હતો. બાદમાં લૂંટારુઓ ત્યાંથી ફરાર થઇ ગયા હતાં.